smcproject/ml-wiki-sentences huggingface dataset:
ചോഴമണ്ഡലം എന്നറിയപ്പെട്ട, തമിഴ്‌നാട്ടിലെ ചോഴ രാജഭരണ പ്രദേശങ്ങളിലെ ശിവക്ഷേത്രങ്ങളിൽ മാത്രം ബി.സി. പന്ത്രണ്ടാം നൂറ്റാണ്ടു മുതൽ പഞ്ചമുഖ വാദ്യം, ഐം-മുഖ മുഴവം എന്നീ പേരുകളിൽ ഉപയോഗിച്ചു വന്ന തോൽ വാദ്യോപകരണമാണ് പഞ്ചമുഖ മിഴാവ്.
തമിഴ് സാഹിത്യത്തിൽ കുടമുഴ, കുടപഞ്ചമുഖി എന്നിങ്ങനെ പല പേരുകളിൽ പരാമർശിക്കപ്പെട്ടിട്ടുള്ള പഞ്ചമുഖ മിഴാവ് ഇന്ന് തമിഴ്‌നാട്ടിലെ വിരലിലെണ്ണാവുന്ന ചില മഹാക്ഷേത്രങ്ങളിൽ മാത്രമാണുപയോഗിക്കുന്നത്.
പഞ്ചമുഖ വാദ്യം എന്നും അറിയപ്പെടുന്ന ഈ വാദ്യോപകരണം വലിയ ലോഹനിർമിതമായ ഒരു ഭരണിയുടെ രൂപത്തിലാണ് നിർമ്മിക്കുന്നത്.
പ്രത്യേക പീഠത്തിലോ നാലുചക്രങ്ങളുള്ള ഒരു സംവിധാനത്തിലോ ആണ് ഈ വാദ്യം സ്ഥാപിക്കുന്നത്.
അഞ്ച് മുഖങ്ങൾക്കും ശിവന്റെ മുഖങ്ങളുടെ പേരുകളാണത്രേ നൽകപ്പെട്ടിരിക്കുന്നത്.
ഈശാനം, തത്പുരുഷം, അഘോരം, വാമദേവം, സദ്യോജാതം എന്നിങ്ങനെയാണ് മുഖങ്ങളുടെ പേരുകൾ.
ഓടുകൊണ്ടുണ്ടാക്കുന്ന ഭാഗത്തുനിന്ന് അഞ്ച് നാളികൾ മുകളിലേയ്ക്ക് ഉയർന്നു നിൽക്കും.
ഇവ മൃഗത്തോലുകൊണ്ടാണ് മൂടിയിരിക്കുന്നത്.
തോൽ മുറുക്കിയ മുഖങ്ങളെല്ലാം സാധാരണഗതിയിൽ ഒരേ നിരപ്പിലായിരിക്കും.
ചില ഉപകരണങ്ങളിൽ മദ്ധ്യത്തിലുള്ള മുഖം മറ്റു മുഖങ്ങളേക്കാൾ അൽപ്പം ഉയർന്നാണ് നിൽക്കുന്നത്.
നിലവിലുള്ള ഉപയോഗം
തിരുവാരൂർ , തിരുത്തുറൈപൂണ്ടി എന്നിവിടങ്ങളിലെ രണ്ടു ക്ഷേത്രങ്ങളിൽ ഇന്നും പഞ്ചമുഖ മിഴാവ് ഉപയോഗിക്കുന്നുണ്ട്.
തിരുവാരൂർ ക്ഷേത്രത്തിലുള്ള പഞ്ചമുഖ മിഴാവ് ഏറെ സവിശേഷതകളുള്ളതാണ്.
പാമ്പു വരിഞ്ഞു മുറുക്കിയതു പോലെയാണ് ഈ മിഴാവിന്റെ ഒരു മുഖം രൂപകൽപ്പന ചെയ്തിരിക്കുന്നത്.
രണ്ടാമത്തെ മുഖം സ്വസ്തിക ചിഹ്നം പോലെയും, മൂന്നാമത്തെ മുഖം താമരപ്പൂവിന്റെ ആകൃതിയിലും, നാലാമത്തെ മുഖം സാധാരണ രൂപത്തിലുമാണെങ്കിൽ, നടുവിൽ ഉള്ള അഞ്ചാമത്തെ മുഖം താരതമ്യേന കൂടുതൽ വലിപ്പം ഉള്ളതായി കാണുന്നു.
മാനിന്റെ തോൽ കൊണ്ട് നിർമ്മിച്ചിരിക്കുന്ന ഈ പഞ്ചമുഖ മിഴാവ് ഉപയോഗിക്കാൻ പ്രത്യേക പരിശീലനം ലഭിച്ചവർ ഈ ക്ഷേത്രത്തിലുണ്ട്.
രണ്ട് കൈകളുമുപയോഗിച്ചാണ് ഈ ഉപകരണം വായിക്കുന്നത്.
ഒറ്റയ്ക്കും ശുദ്ധമദ്ദളത്തിനൊപ്പവും വായിക്കാറുണ്ട്.
തബലയുടെ ശബ്ദവുമായി ഇതിന് സാമ്യമുണ്ടത്രേ.
മൃഗത്തോൽ അയയ്ക്കുകയോ മുറുക്കുകയോ ചെയ്ത് ശബ്ദം നിയന്ത്രിക്കാവുന്നതാണ്.
ഈ വാദ്യം വായിക്കാൻ പരമ്പരാഗതമായി അനുവാദം ലഭിച്ചവരെ പരശൈവർ എന്നാണ് വിളിക്കുന്നത്.
2010-ൽ കോയമ്പത്തൂരിൽ നടന്ന തമിഴ് ക്ലാസിക്കൽ മഹാസമ്മേളനത്തിൽ 700 മുതൽ 800 വർഷം വരെ പഴക്കമുള്ള ചില സംഗീതോപകരണങ്ങൾ പ്രദർശനത്തിനു വച്ചിരുന്നു.
അക്കൂട്ടത്തിൽ, മുഴുവനായും ചെമ്പു കൊണ്ടു നിർമ്മിച്ച, ഒന്നര മെട്രിക് ടൺ ഭാരമുള്ള പഞ്ചമുഖ മിഴാവ് ഏറെ ശ്രദ്ധയാകർഷിച്ച ഒരു ഇനമായിരുന്നു.
ഇവയും കാണുക മിഴാവ് അവലംബം വാനിഷിംഗ് ടെമ്പിൾ ആർട്ട്സ്: ടെമ്പിൾസ് ഓഫ് കേരള ആൻഡ് കന്യാകുമാരി ഡിസ്ട്രിക്റ്റ്.
ദീപ്തി ഓംചേരി ഭല്ല.
പ്രസാധകർ: ഷുഭി പബ്ലിഷേഴ്സ് പുറത്തേയ്ക്കുള്ള കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഘോരശിവൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പഞ്ചവടി
രാമായണത്തിൽ പരാമർശിക്കുന്ന ഒരു പ്രദേശമാണ് പഞ്ചവടി .
രാവണൻ സീതയെ അപഹരിക്കുന്നത് ഇവിടെ നിന്നാണ്.
രാമായണം ആരണ്യകാണ്ഡത്തിലാണ പഞ്ചവടീപ്രവേശം വർണ്ണിക്കുന്നത്.
ശ്രീരാമനും സീതയ്ക്കുമായി പർണ്ണശാല നിർമ്മിക്കുന്നത് ലക്ഷ്മണനാണ് .
ഗോദാവരിയുടെ തീരത്തുള്ള പഞ്ചവടീപ്രദേശം ദണ്ഡകാരണ്യത്തിന്റെ ഭാഗമായാണ് വിവരിച്ചിരിക്കുന്നത്.
അഗസ്ത്യമുനിയുടെ ആശ്രമത്തിൽ നിന്നും അകലയല്ലാത്ത ഈ പ്രദേശം പർ‌വ്വതങ്ങളാൽ ചുറ്റപ്പെട്ടതായും അവയ്ക്കിടയിൽ വളർന്ന മരങ്ങളാൽ രൂപപ്പെട്ടതായും വാല്മീകി പറയുന്നു.
പഞ്ചവടി (ചലച്ചിത്രം)
എം എസ് പ്രൊഡക്ഷൻസിന്റെ ബാനറിൽ വി എം ചാണ്ടി നിർമ്മിച്ച് ജെ ശശികുമാർ സംവിധാനം ചെയ്ത് 1973ൽ പുറത്തിറങ്ങിയ മലയാളചലച്ചിത്രമാണ് പഞ്ചവടി .
ഈചിത്രം1970 ജൂലൈ 17-ന് കേരളത്തിൽ പ്രദർശനം തുടങ്ങി അഭിനേതാക്കൾ പ്രേം നസീർ വിജയശ്രീ അടൂർ ഭാസി ജോസ് പ്രകാശ് ടി.എസ്. മുത്തയ്യ രാജകോകില മീന സാധന കെ.പി. ഉമ്മർ ശങ്കരാടി വിൻസന്റ് ബഹദൂർ പറവൂർ ഭരതൻ പിന്നണിഗായകർ കെ.ജെ. യേശുദാസ് എസ്. ജാനകി പി. ലീല പി. സുശീല പി. ജയചന്ദ്രൻ പി. മാധുരി എൽ.ആർ. ഈശ്വരി ഗാനങ്ങൾ ഗാനരചന - ശ്രീകുമാരൻ തമ്പി സംഗീതം - എം.കെ. അർജ്ജുനൻ ക്ര.
ഗാനം രാഗം ആലാപനം 1 ചിരിക്കൂ ചിരിക്കൂ പി. സുശീല അമ്പിളി 2 മനസ്സിനകത്തൊരു പാലാഴി കെ.ജെ. യേശുദാസ് , എസ്. ജാനകി 3 നക്ഷത്രമണ്ഡല പി. ജയചന്ദ്രൻ 4 സൂര്യനും ചന്ദ്രനും പി. ജയചന്ദ്രൻ 5 പൂവണി പൊന്നും ചിങ്ങം കെ.ജെ. യേശുദാസ് 6 തിരമാലകളുടെ ഗാനം കെ.ജെ. യേശുദാസ് 7 സിംഫണി സിംഫണി അയിരൂർ സദാശിവൻ
അവലംബം മുഴുനീള ചലച്ചിത്രം പഞ്ചവടി
പത്തി പുൽചിന്നൻ ഇംഗ്ലീഷ് വിലാസം https://ml.wikipedia.org/wiki/Agriocnemis_keralensis
കേരളത്തിലും ഗോവയിലും മാത്രം കാണപ്പെടുന്നതിൽ നിലത്തൻ കുടുംബത്തിൽ ഉള്ള ഏറ്റവും ചെറിയ ഇനത്തിലുള്ള സൂചിത്തുമ്പിയാണ് പത്തി പുൽചിന്നൻ - Kerala dartlet ( ശാസ്ത്രീയനാമം : Agriocnemis keralensis ) .
നാട്ടിൻ പുറങ്ങളിലെ പുൽമേടുകളിലും, ചതുപ്പ് നിലങ്ങളിലും സാധാരണയായി കണ്ടുവരുന്നു.
സമതലപ്രദേശങ്ങളിലാണ് ഇവയെ കൂടുതലായി കാണപ്പെടുന്നത്.
പുൽക്കൂട്ടങ്ങൾക്കിടയിൽ ഇവയുടെ ചെറു കൂട്ടങ്ങളെ കാണുവാൻ സാധിക്കും .
ഉദരത്തിന്റെ രണ്ടാം ഖണ്ഡത്തിലുള്ള മൂർഖൻ പാമ്പിന്റെ പത്തി പോലുള്ള അടയാളം ഇവയെ തിരിച്ചറിയുവാൻ സഹായകരമാണ്.
ആൺതുമ്പികളുടെ ഇളം പച്ച നിറമുള്ള കണ്ണുകൾക്ക് മുകളിൽ കറുത്ത തൊപ്പിയുണ്ട്.
കറുത്ത നിറമുള്ള ഉരസ്സിൽ ഇളം പച്ച വരകളുണ്ട്.
ചുവപ്പ് കലർന്ന ഓറഞ്ച് നിറമുള്ള ഉദരത്തിന്റെ മുകളിൽ കറുത്ത കലകളുണ്ട്.
കാലുകൾക്ക് നീലകലർന്ന വെള്ള നിറവും അതിൽ കറുത്ത വരകളും കാണാം .
ആൺതുമ്പി പെൺതുമ്പി ഇണചേരുന്നു ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ പത്തി പുൽചിന്നൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
പത്തി പുൽചിന്നൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
പത്താമുദയം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Pathamudayam_(film)
ജെ. ശശികുമാർ സംവിധാനവും ബാലകൃഷ്ണൻ നായർ നിർമ്മാണവും നിർവ്വഹിച്ച് 1985-ൽ പുറത്തിറങ്ങിയ ഒരു മലയാളചലച്ചിത്രമാണ് പത്താമുദയം .
മോഹൻലാൽ , ഉർവ്വശി , എം.ജി. സോമൻ , ടി.ജി. രവി എന്നിവർ പ്രധാന വേഷങ്ങളിൽ അഭിനയിച്ച ഈ ചിത്രം കാളീചരൺ എന്ന ഹിന്ദി ചിത്രത്തിന്റെ പുനഃസൃഷ്ടിയാണ്.
മോഹൻലാൽ ഇരട്ടവേഷങ്ങളിൽ അഭിനയിക്കുന്ന ആദ്യത്തെ ചലച്ചിത്രമാണ് പത്താമുദയം .
ചിത്രത്തിലെ ഗാനങ്ങൾക്കു ദർശൻ രാമൻ സംഗീതം നൽകിയിരിക്കുന്നു.
ധനികനും സത്യസന്ധനുമായ മേനോൻ എന്ന വ്യക്തിയെ പരിചയപ്പെടുത്തിക്കൊണ്ടാണ് ചിത്രത്തിന്റെ കഥ ആരംഭിക്കുന്നത്.
പക്ഷേ മേനോൻ യഥാർത്ഥത്തിൽ ഒരു കുറ്റവാളിയും അധോലോക നായകനുമാണ്.
അധോലോക രാജാക്കന്മാർക്കിടയിൽ ലയൺ എന്ന വിളിപ്പേരിലാണ് അയാൾ അറിയപ്പെടുന്നത്.
കള്ളക്കടത്തും കൊലപാതകങ്ങളുമെല്ലാം യഥേഷ്ടം നടത്തിവരുകയാണ് അയാൾ.
അയാളുടെ ചെയ്തികളെപ്പറ്റി പുറംലോകത്തിനു വലിയ അറിവൊന്നുമില്ല.
മറ്റുള്ളവർ അയാളെ ഒരു മാന്യനായി കണക്കാക്കുന്നു.
അയാളുടെ സുഹൃത്തും ഇൻസ്പെക്ടർ ജനറലുമായ ബി.ജി. മേനോനു പോലും 'ലയണിന്റെ' യഥാർത്ഥ സ്വഭാവം മനസ്സിലാക്കുവാൻ കഴിഞ്ഞിട്ടില്ല.
നഗരത്തിലും സംസ്ഥാനത്തും വർദ്ധിച്ചുവരുന്ന അക്രമങ്ങളുടെ ഉറവിടം കണ്ടെത്തുവാനുള്ള ശ്രമങ്ങളിലാണ് പോലീസ്.
സത്യസന്ധനും സമർത്ഥനുമായ സബ്ബ് ഇൻസ്പെക്ടർ ജയമോഹനെ നഗരത്തിലേക്കു തിരിച്ചുകൊണ്ടുവരാൻ സർക്കാർ തീരുമാനിക്കുന്നു.
ഇൻസ്പെക്ടർ ജനറൽ ബി.ജി. മേനോന്റെ മകനാണ് ജയമോഹൻ.
ജയമോഹന്റെ ഭാര്യ മരിച്ചുപോയിരുന്നു.
അയാൾക്കു രണ്ടു കൊച്ചു കുട്ടികളുണ്ട്.
നഗരത്തിലേക്കു മടങ്ങിയെത്തുന്ന ജയമോഹൻ വളരെ സമർത്ഥമായി കുറ്റവാളികളെ കണ്ടെത്തുന്നു.
വിശദമായ അന്വേഷണങ്ങൾക്കുശേഷം നഗരത്തിലെ കുറ്റകൃത്യങ്ങൾക്കു പിന്നിൽ ലയൺ സി. മേനോൻ ആണെന്നും അദ്ദേഹം കണ്ടെത്തുന്നു.
ദുഷ്ടനായ ലയൺ സി. മേനോൻ സമൂഹത്തിനു വലിയൊരു ഭീഷണിയാണെന്ന യാഥാർത്ഥ്യം ജയമോഹൻ തിരിച്ചറിയുന്നു.
പക്ഷേ ലയൺ സി. മേനോനെതിരെയുള്ള പോരാട്ടത്തിൽ ജയമോഹൻ കൊല്ലപ്പെടുന്നു.
കൊല്ലപ്പെടുന്നതിനു തൊട്ടുമുമ്പ് ലയൺ സി. മേനോനെക്കുറിച്ചുള്ള വിവരങ്ങളടങ്ങിയ ഒരു കുറിപ്പ് ജയമോഹൻ സൂക്ഷിച്ചിരുന്നു.
ഈ കുറിപ്പിലെ സൂചനകൾ മനസ്സിലാക്കുവാൻ പോലീസിനു കഴിയുന്നില്ല.
ഇൻസ്പെക്ടർ മേനോന് തന്റെ മകന്റെ അകാലവിയോഗത്തിൽ കടുത്ത ദുഃഖം അനുഭവപ്പെടുന്നു.
ജയമോഹനോടു രൂപസാദൃശ്യമുള്ള വിക്രമൻ എന്ന തടവുപുള്ളിയെപ്പറ്റി ഇൻസ്പെക്ടർ മേനോൻ കേൾക്കുന്നു.
വിക്രമനെ നേരിട്ടു കാണുന്ന അദ്ദേഹം ശരിക്കും അത്ഭുതപ്പെടുന്നു.
ജയമോഹന്റെ അതേ മുഖഛായയുള്ള വിക്രമന് പക്ഷേ അദ്ദേഹത്തിന്റെ അത്രയും ധൈര്യമുണ്ടായിരുന്നില്ല.
തന്റെ കാമുകിയെ ബലാത്സംഗം ചെയ്തവരെ കൊലപ്പെടുത്തി എന്ന കുറ്റത്തിനാണ് വിക്രമനു ജയിലിൽ കഴിയേണ്ടി വന്നത്.
ജയമോഹന്റെ മരണത്തിനു കാരണമായവരെ പിടികൂടുവാൻ ജയമോഹനു പകരം വിക്രമനെ അയയ്ക്കുവാൻ ഇൻസ്പെക്ടർ മേനോൻ തീരുമാനിക്കുന്നു.
അതിനായി അദ്ദേഹം വിക്രമനെ പരിശീലിപ്പിക്കുന്നു.
പതിയപ്പതിയെ വിക്രമൻ ഒരു ധീരനായി മാറുന്നു.
ജയമോഹന്റെ മരണത്തിനു കാരണക്കാരായ ലയൺ സി. മേനോനെയും കൂട്ടരെയും നിയമത്തിനു മുമ്പിൽ കൊണ്ടുവരുന്നതിൽ വിക്രമൻ വിജയിക്കുന്നു.
ജയമോഹന്റെ മക്കളുടെ സ്നേഹം നേടുന്ന വിക്രമൻ അവരോടൊപ്പം ജീവിക്കുവാൻ തീരുമാനിക്കുന്നതോടെ ചിത്രം അവസാനിക്കുന്നു.
അഭിനയിച്ചവർ മോഹൻലാൽ സബ്ബ് ഇൻസ്പെക്ടർ ജയമോഹൻ വിക്രമൻ (ഇരട്ടവേഷം) ഉർവ്വശി - വത്സല എം.ജി. സോമൻ - ബി.ജി. മേനോൻ ടി.ജി. രവി - ലയൺ സി. മേനോൻ ബാലൻ കെ. മേനോൻ - റഹീം കെ.പി.എ.സി. അസീസ് - ഗോപിനാഥ് പൂജപ്പുര രവി - കുട്ടൻ പിള്ള ആറന്മുള പൊന്നമ്മ - ബി.ജി. മേനോന്റെ സഹോദരി ചിത്ര -അമ്മിണിക്കുട്ടി ഉണ്ണിമേരി - ശാരദ സി.ഐ. പോൾ - ഭദ്രൻ അവലംബം പുറം കണ്ണികൾ പത്താമുദയം ഇന്റർനെറ്റ് മൂവി ഡാറ്റാബേസിൽ Pathamudayam യൂട്യൂബിൽ
പത്തിന്റെ ഘാതം 10 മുതൽ നൂറുകോടി വരെയുള്ള 10ന്റെ ഘാതങ്ങൾ ചിത്രരൂപത്തിൽ
ഏതെങ്കിലും ഒരു പൂർണ്ണസംഖ്യ പത്തിന്റെ കൃതിയായ് വരുന്നതിനെയാണ് ഗണിതശാസ്ത്രത്തിൽ പത്തിന്റെ ഘാതം ( ഇംഗ്ലീഷ് ഭാഷ : Power of 10) എന്ന് പറയുന്നത്.
10ന്റെ കൃതി 0 ആണെങ്കിൽ അതിന്റെ മൂല്യം 1 ആയി നിർവചിക്കപ്പെട്ടിരിക്കുന്നു, അതായത് 10 0 = 1.
കൃതി ന്യൂനം അല്ലാത്തെ പത്തിനെ ആദ്യത്തെ ചില ഘാതങ്ങൾ ഇവയാണ്: 1 , 10 , 100 , 1000 , 10000 , 100000 , 1000000 , 10000000 .
( പൂർണ്ണസംഖ്യകളുടെ അനുക്രമങ്ങളുടെ ഓൺലൈൻ വിജ്ഞാനകോശത്തിൽ A011557 ) പോസിറ്റിവ് ഘാതങ്ങൾ പേര് സംസ്കൃത നാമം കൃതി സംഖ്യ SI ചിഹ്നം SI പൂർവ്വപ്രത്യയം ഒന്ന് ഏകം 0 1 (none) (none) പത്ത് ദശം 1 10 da (D) ഡെകാ നൂറ് ശതം 2 100 h (H) ഹെക്റ്റോ ആയിരം സഹസ്രം 3 1,000 k (K) കിലോ പതിനായിരം ( Myriad ) ദശസഹസ്രം 4 10,000 ലക്ഷം ( Lakh ) ലക്ഷം 5 100,000 പത്തുലക്ഷം ദശലക്ഷം 6 1,000,000 M മെഗാ കോടി (Crore) കോടി 7 10,000,000 നൂറുകോടി (Milliard) ശതകോടി 9 1,000,000,000 G ഗിഗ ട്രില്ല്യൺ (Billion) ഖർ‌വ്വം 12 1,000,000,000,000 T ടെറ ക്വാഡ്രില്യൺ (Billiard) മഹാപദ്മം 15 1,000,000,000,000,000 P പെറ്റ ക്വിന്റില്ല്യൺ (Trillion) ശംഖം 18 1,000,000,000,000,000,000 E എക്സ സെക്സ്റ്റില്ല്യൺ (Trilliard) മഹാക്ഷിതി 21 1,000,000,000,000,000,000,000 Z സീറ്റ സെപ്റ്റില്ല്യൺ (Quadrillion) 24 1,000,000,000,000,000,000,000,000 Y യോട്ട ഒക്റ്റില്യൺ (Quadrilliard) 27 1,000,000,000,000,000,000,000,000,000 നണില്ല്യൺ (Quintillion) 30 1,000,000,000,000,000,000,000,000,000,000 ഡെസില്യൺ (Quintilliard) 33 1,000,000,000,000,000,000,000,000,000,000,000 അണ്ഡെസില്യൺ (Sextillion) 36 1,000,000,000,000,000,000,000,000,000,000,000,000 ഡ്യുവോഡെസില്യൺ (Sextilliard) 39 1,000,000,000,000,000,000,000,000,000,000,000,000,000 ട്രെഡെസില്ല്യൺ (Septillion) 42 1,000,000,000,000,000,000,000,000,000,000,000,000,000,000 ക്വാറ്റ്വോർഡെസില്ല്യൺ (Septilliard) 45 1,000,000,000,000,000,000,000,000,000,000,000,000,000,000,000 ക്വിൻഡെസില്ല്യൺ (Octillion) 48 1,000,000,000,000,000,000,000,000,000,000,000,000,000,000,000,000 സെക്സ്ഡെസില്ല്യൺ (Octilliard) 51 1,000,000,000,000,000,000,000,000,000,000,000,000,000,000,000,000,000 സെപ്റ്റെൻഡെസില്യൺ (Nonillion) 54 1,000,000,000,000,000,000,000,000,000,000,000,000,000,000,000,000,000,000 ഒക്റ്റോഡെസില്യൺ (Nonilliard) 57 1,000,000,000,000,000,000,000,000,000,000,000,000,000,000,000,000,000,000,000 നൊവെംഡെസില്യൺ (Decillion) 60 1,000,000,000,000,000,000,000,000,000,000,000,000,000,000,000,000,000,000,000,000 വിഗിന്റില്ല്യൺ (Decilliard) 63 1,000,000,000,000,000,000,000,000,000,000,000,000,000,000,000,000,000,000,000,000,000 അണ്വിഗിന്റില്ല്യൺ(Undecillion) 66 1,000,000,000,000,000,000,000,000,000,000,000,000,000,000,000,000,000,000,000,000,000,000 ഗൂഗോൾ 100 10,000,000,000,000,000,000,000,000,000,000,000,000,000,000,000,000,000,000,000,000,000,000,000,
000,000,000,000,000,000,000,000,000,000 ഋണ ഘാതങ്ങൾ
10നെ കൃതി ന്യൂനപൂർണ്ണസംഖ്യകളായി വരുന്നതാണിത്: പേര് കൃതി സംഖ്യ SI ചിഹ്നം SI പൂർവ്വപ്രത്യയം ഒന്ന് 0 1 (none) (none) പത്തിലൊന്ന് − 1 0.1 d ഡെസി നൂറിലൊന്ന് − 2 0.01 c സെന്റി ആയിരത്തിലൊന്ന് − 3 0.001 m മില്ലി പതിനായിരത്തിലൊന്ന് ( Myriadth ) − 4 0.000 1 ലക്ഷത്തിലൊന്ന് ( Lacth ) − 5 0.000 01 ദശലക്ഷത്തിലൊന്ന് − 6 0.000 001 μ മൈക്രോ നൂറുകോടിയിലൊന്ന് − 9 0.000 000 001 n നാനൊ Trillionth − 12 0.000 000 000 001 p പിക്കോ Quadrillionth − 15 0.000 000 000 000 001 f ഫെംറ്റൊ Quintillionth − 18 0.000 000 000 000 000 001 a അറ്റോ Sextillionth − 21 0.000 000 000 000 000 000 001 z സ്പ്റ്റോ Septillionth − 24 0.000 000 000 000 000 000 000 001 y യൊക്റ്റോ Octillionth − 27 0.000 000 000 000 000 000 000 000 001 Nonillionth − 30 0.000 000 000 000 000 000 000 000 000 001 Decillionth − 33 0.000 000 000 000 000 000 000 000 000 000 001 Undecillionth − 36 0.000 000 000 000 000 000 000 000 000 000 000 001 Duodecillionth − 39 0.000 000 000 000 000 000 000 000 000 000 000 000 001 Tredecillionth − 42 0.000 000 000 000 000 000 000 000 000 000 000 000 000 001 Quattuordecillionth − 45 0.000 000 000 000 000 000 000 000 000 000 000 000 000 000 001 Quindecillionth − 48 0.000 000 000 000 000 000 000 000 000 000 000 000 000 000 000 001 Sedecillionth − 51 0.000 000 000 000 000 000 000 000 000 000 000 000 000 000 000 000 001 അവലംബം
പത്തിയൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pathiyoor_Gramapanchayat
ആലപ്പുഴ ജില്ലയിലെ കാർത്തികപ്പള്ളി താലൂക്കിൽ ഉൾപ്പെടുന്ന മുതുകുളം ബ്ളോക്ക് പരിധിയിൽ വരുന്ന ഒരു പഞ്ചായത്താണ് 16.27 ച..
കിമീ വിസ്തൃതിയുള്ള പത്തിയൂർ ഗ്രാമപഞ്ചായത്ത്.
അതിരുകൾ കിഴക്ക് - ചെട്ടിക്കുളങ്ങര പഞ്ചായത്തും കായംകുളം നഗരസഭയും പടിഞ്ഞാറ് - കണ്ടല്ലൂർ, മുതുക്കുളം പഞ്ചായത്തുകൾ വടക്ക് - ചേപ്പാട് പഞ്ചായത്ത് തെക്ക്‌ - കായംകുളം നഗരസഭ വാർഡുകൾ രാമപുരം വടക്ക് ഏവൂർ തെക്ക് എസ് ആർ കെ വിഎൽ പിഎസ് വാർഡ്‌ പത്തിയൂർക്കാല പത്തിയൂർ ക്ഷേത്രം വാർഡ്‌ പി എച്ച് സി വാർഡ്‌ ആറാട്ട്കുളങ്ങര വാർഡ്‌ പത്തിയൂർ തോട്ടം ഭഗവതിപ്പടി എരുവ കിഴക്ക്‌ കുറ്റികുളങ്ങര എരുവ പത്തിയൂർ പടിഞ്ഞാറ് സ്പിന്നിംഗ് മിൽ വാർഡ്‌ ഭാഗം മലമേൽ ഭാഗം കരുവാറ്റുംകുഴി കളരിയ്ക്കൽ വാർഡ്‌ രാമപുരം തെക്ക് സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് മുതുകുളം വിസ്തീര്ണ്ണം 16.27 ചതുരശ്ര കിലോമീറ്റർ ജനസംഖ്യ 30,281 പുരുഷന്മാർ 14,639 സ്ത്രീകൾ 15,642 ജനസാന്ദ്രത 1861 സ്ത്രീ : പുരുഷ അനുപാതം 1069 സാക്ഷരത 94% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/pathiyoorpanchayat Archived 2016-03-10 at the Wayback Machine .
പത്താംകുറ്റി
കേരളത്തിലെ ആലപ്പുഴ ജില്ലയിലെ പാലമേൽ ഗ്രാമപഞ്ചായത്തിലുള്ള ഒരു ഗ്രാമമാണ് പത്താംകുറ്റി (പത്താംമൈൽ).
അടൂരിൽ നിന്ന് 12 കിലോമീറ്റർ അകലെയാണ് പത്താംകുറ്റി (പത്താംമൈൽ) സ്ഥിതിചെയ്യുന്നത്.
എരുമക്കുഴി എന്നും ഈ പ്രദേശത്തെ അറിയപ്പെടുന്നു.
ആരാധനാലയങ്ങൾ ക്ഷേത്രങ്ങൾ നെടുംകുരുന്നി മലനട ക്ഷേത്രം പള്ളികൾ സെന്റ് റേനറ്റസ് മലങ്കര സിറിയൻ കാത്തോലിക്ക് ചർച്ച് ശാലേം മാർത്തോമ സിറിയൻ ചർച്ച് വിദ്യാഭ്യാസസ്ഥാപനങ്ങൾ സി.ബി.എം.എച്ച്.എസ്.എസ്. പ്രധാന സ്ഥാപനങ്ങൾ ജീവൻ ജ്യോതി ഹോമിയോ ക്ലിനിക്ക് റോഡുകൾ കായംകുളം-പുനലൂർ റോഡ് പത്താംകുറ്റി-പന്തളം റോഡ് അവലംബങ്ങൾ
പത്താമുദയം
മലയാളവർഷത്തിലെ മേടം പത്തിനാണു പത്താമുദയം .
അന്നേദിവസം സൂര്യൻ അത്യുച്ചരാശിയിൽ വരുന്നു.
സൂര്യൻ ഏറ്റവും ബലവാനായി വരുന്നത് ഈ ദിവസമാണത്രേ.
കർഷകർക്കു വളരെ പ്രധാനപ്പെട്ടതാണ് ഈ ദിവസം.
പണ്ടൊക്കെ വിഷുദിവസം പാടത്ത് കൃഷിപ്പണി തുടങ്ങും.
കൃഷിപ്പണികളുടെ തുടക്കമായി പാടത്തു ചാലു കീറലാണു വിഷുദിവസം ചെയ്യുക.
എന്നാൽ ഏതു വിളവിനാണെങ്കിലും വിത്തു വിതയ്ക്കാനും തൈ നടാനുമൊക്കെ തിരഞ്ഞെടുക്കുന്നത് പത്താമുദയ ദിവസമാണ്.
പത്താമുദയത്തിനു വിതയ്ക്കാനും തൈ നടാനും നല്ല ദിവസം നോക്കേണ്ടതില്ല എന്നാണു പഴമക്കാരുടെ വിശ്വാസം.
കൂടാതെ ഏതു ശുഭകാര്യവും ആരംഭിക്കാവുന്ന ഉത്തമ ദിനമാണിത്.
ഈ ദിവസങ്ങളിൽ സൂര്യോദയത്തിനു മുമ്പേ ദീപം കാണുകയും കന്നുകാലികൾക്കു ദീപം കാണിച്ചു ഭക്ഷണം കൊടുക്കുകയും ചെയ്യുന്നു.
നിത്യപൂജയില്ലാത്ത കാവുകളിലും മറ്റും ഈ സമയത്തു പൂജകൾ നടക്കുന്നു.
വീടു പാലുകാച്ചിനു ഈ ദിനം ഉത്തമമായി കരുതുന്നു.
പത്താമുദയനാളിൽ വെള്ളിമുറം കാണിക്കൽ എന്നൊരു ചടങ്ങ് പണ്ടു ചിലയിടങ്ങളിൽ ഉണ്ടായിരുന്നു.
ഉണക്കലരി പൊടിച്ച് മുറത്തിലാക്കി മേടം പത്തിലെ സൂര്യനെ ഉദയസമത്തു കാണിക്കുന്ന ചടങ്ങാണിത്.
ഉദയത്തിനു ശേഷം ഈ അരിപ്പൊടി കൊണ്ടു പലഹാരമുണ്ടാക്കി പ്രസാദമായി കഴിക്കുകയും ചെയ്യും.
പത്തായം ഇംഗ്ലീഷ് വിലാസം https://ml.wikipedia.org/wiki/Pathayam പി. കൃഷ്ണപിള്ള എഴുത്തുമേശയായി ഉപയോഗിച്ചിരുന്ന പത്തായം
മുൻകാലങ്ങളിൽ, ധാന്യങ്ങൾ കേടുകൂടാതെ സൂക്ഷിക്കാനുപയോഗിച്ചിരുന്ന സംഭരണിയാണ് പത്തായം അഥവാ പത്താഴം .
വീടുകളുടെ  തറകൾ   മണ്ണും ചാണകവും കരിയും കൂട്ടി മെഴുകിയവയും ഈർപ്പമുള്ള കാലാവസ്ഥയും ആയതു കൊണ്ട് ധാന്യങ്ങൾ, കേടുകൂടാതെ സൂക്ഷിക്കാൻ ഇവ അത്യാവശ്യമായിരുന്നു.
തേക്ക് , ഈട്ടി , പ്ലാവ് തുടങ്ങിയ ഈട് നിൽക്കുന്ന മരം കൊണ്ടാണ് നിർമ്മാണം.
ചതുരാകൃതിയിൽ, നിലത്തു നിന്ന് അൽപ്പം ഉയർത്തി മൂന്നുചുമരുകളോടും ചേർത്ത് പണിത്, തുറന്നിരിക്കുന്ന വശം, നിരപ്പലകകൾ ഇട്ടു അടക്കുന്ന പത്തായങ്ങളും നാലുകാലിൽ പണിത്  നീക്കിമാറ്റാവുന്ന കട്ടിൽപ്പത്തായങ്ങളും (കട്ടിൽ പോലെ ഉപയോഗിക്കാവുന്നത് ) ഉണ്ടായിരുന്നു.
കട്ടിലായും എഴുത്തുമേശയായും ഇത്തരം പത്തായങ്ങളെ ഉപയോഗിക്കാറുണ്ടായിരുന്നു.
പത്തായപ്പുര അറക്കൽക്കൊട്ടാരത്തിലെ പത്തായം
വലിയ തറവാടുകളിൽ, പ്രധാന വീടിന്റെ അടുത്തായി വേറെ ഒരു പുര പണിത്  അതിലെ പ്രധാന മുറിയിൽ പത്തായവും അതിനോട് ചേർന്ന് മുറികളും മാളികയും പണിത പത്തായപുരകളും‍‍ സാധാരണയായി നിർമ്മിക്കാറുണ്ടായിരുന്നു.
ചില ആരാധനാലയങ്ങളോടനുബന്ധിച്ച് പത്തായപ്പുരകൾ നിർമ്മിച്ച് പരിപാലിക്കുന്നുണ്ട്.
പത്തായച്ചൊല്ലുകൾ
അച്ഛൻ പത്തായത്തിലുമില്ല തട്ടിൻ പുറത്തുമില്ല എന്നത് പ്രശസ്തമായ ചൊല്ലാണ്.
പത്തായവുമായി ചേർത്ത് നിരവധി പഴഞ്ചൊല്ലുകൾ മലയാളത്തിലുണ്ട്.
ചില ഉദാഹരണങ്ങൾ- പത്തായം പെറും ചക്കി കുത്തും അമ്മ വെക്കും ഉണ്ണി ഉണ്ണും പത്തായക്കാരനോട് കടം കൊള്ളണം പത്തായത്തെ പട്ടിണിക്കിടരുത്.
പത്തായമുള്ളേടം പയറുമുണ്ടാവും/പയറും കാണും അവലംബം ↑ ↑
പത്താൻകോട്ട് ജില്ല ഇംഗ്ലീഷ് വിലാസം https://ml.wikipedia.org/wiki/Pathankot_district
ഇന്ത്യയിൽ പഞ്ചാബ് സംസ്ഥാനത്തിലെ ഒരു ജില്ലയാണ് പത്താൻകോട്ട് ജില്ല അഥവാ പഠാൻകോട്ട് ജില്ല ( പഞ്ചാബി : ਪਠਾਣਕੋਟ ਜ਼ਿਲ੍ਹਾ ), Pathankot).
പത്താൻകോട്ട് ആണ് ജില്ലയുടെ ആസ്ഥാനം.
2011 ജൂലൈ 29 -ന് ഗുർദാസ്പൂർ ജില്ലയിൽ നിന്ന് വേർപ്പെടുത്തി പത്താൻകോട്ട് ആസ്ഥാനമാക്കി ജില്ല രൂപവത്ക്കരിച്ചു.
ഉത്തരേന്ത്യയിൽ മൂന്ന് ഇന്ത്യൻ സംസ്ഥാനങ്ങൾ സന്ധിക്കുന്ന പ്രദേശം കൂടിയാണ് പത്താൻകോട്ട്.
പഞ്ചാബ് , ഹിമാചൽപ്രദേശ് , ജമ്മുകാശ്മീർ എന്നിവയാണവ.
കൂടാതെ പാകിസ്താൻ അതിർത്തിയോട് വളരെയധികം ചേർന്ന് കിടക്കുന്ന പ്രദേശമാണിത്.
നൂർപൂരിലെ രാജാക്കന്മാരായിരുന്ന പാത്താനിയ രജ്പുത്ത് എന്ന പേരിൽ നിന്നാണ് ഈ പേര് ഉരുത്തിരിയുന്നത്.1849 -ൽ നൂർപൂരിന്റെ തലസ്ഥാനമായിരുന്നു പാത്താൻകോട്ട്.
പത്താൻകോട്ട് ജില്ലയിലെ ജനസംഖ്യ 626,154 ആണ്, ജനസാന്ദ്രത 670/km2.
വിസ്തീർണ്ണം 929 ചതുരശ്ര കിലോമീറ്റർ ആണ് അവലംബം ↑ ↑
പത്താൻകോട്ട് ഇംഗ്ലീഷ് വിലാസം https://ml.wikipedia.org/wiki/Pathankot
ഇന്ത്യയിൽ പഞ്ചാബ് സംസ്ഥാനത്തിലെ ഒരു ജില്ലയാണ് പത്താൻകോട്ട് (Pathankot) .
പഠാൻകോട്ട് എന്നും വിളിക്കാറുണ്ട്.
2011 -ൽ ഗുരുദാസ്പൂർ ജില്ലയിൽ നിന്ന് വേർപ്പെടുത്തി പത്താൻകോട്ട് ആസ്ഥാനമാക്കി ജില്ല രൂപവത്ക്കരിച്ചു.
ഉത്തരേന്ത്യയെ മൂന്ന് ഇന്ത്യൻ സംസ്ഥാനങ്ങൾ സന്ധിക്കുന്ന പ്രദേശം കൂടിയാണ് പത്താൻകോട്ട്.
പഞ്ചാബിൽ പ്രശസ്തമായ സ്ഥലങ്ങളിൽ ഒന്പതാം സ്ഥാനമാണ് പാത്താൻകോട്ടിനുള്ളത്.
ചക്കി നദി ഈ നഗരത്തോട് ചേർന്ന് ഒഴുകുന്നു.
ഭീകരാക്രമണം നടന്നതിനെ  തുടർന്ന് മാധ്യമശ്രദ്ധ പ്രദേശം കൂടിയാണ് പത്താൻകോട്ട്.
2011 ലെ കാനേശുമാരി അനുസരിച്ച് പത്താൻകോട്ട് നഗരത്തിലെ ജനസംഖ്യ 159,909 ആണ്ത.
ഇതിൽ 84,145 പുരുഷന്മാരും 75,764 പേർ സ്ത്രീകളുമാണ്.88.71 ശതമാനമാണ് സാക്ഷരത നിരക്ക്.
അവലംബം ↑ ↑ | Mathrubhoomi News Online ↑ ↑
പാവ്‌ലോ വിർസ്‌കി ഇംഗ്ലീഷ് വിലാസം https://ml.wikipedia.org/wiki/Pavlo_Virsky Stamp of Pavlo Virsky.
04.02.2005
പാവ്‌ലോ പാവ്‌ലോവിച്ച് വിർസ്‌കി (Ukrainian: Павло Павлович Вірський) (1905–1975), PAU, ഒരു നർത്തകനും ബാലെ മാസ്റ്ററും, നൃത്തസംവിധായകനും, പി. വിർസ്‌കി ഉക്രേനിയൻ നാഷണൽ ഫോക്ക് ഡാൻസ് എൻസെംബിൾ സ്ഥാപകനും ആയിരുന്നു.
1905 ഫെബ്രുവരി 25 ന് റഷ്യൻ സാമ്രാജ്യത്തിലെ ഒഡെസയിലാണ് പാവ്‌ലോ വിർസ്‌കി ജനിച്ചത്.
1927 ൽ ഒഡെസ മ്യൂസിക് ആൻഡ് ഡ്രാമ സ്കൂളിൽ നിന്ന് ബിരുദം നേടിയ ശേഷം 1927-28 വരെ മോസ്കോയിൽ തിയേറ്റർ ടെക്നിക്കത്തിൽ പഠനം തുടർന്നു.
കലാകാരന്മാർക്ക് മികച്ച തൊഴിൽ നേടാൻ സഹായിക്കുന്നതിനായി 1925 മുതൽ ഉക്രേനിയൻ എസ്‌എസ്‌ആറിൽ ഉടനീളം സ്റ്റേറ്റ് തിയേറ്ററുകൾ സംഘടിപ്പിക്കാൻ തുടങ്ങി.
1928 ൽ ഒഡെസയിലേക്ക് മടങ്ങിയെത്തിയ വിർസ്‌കി ഒഡെസ ഓപ്പറ ആന്റ് ബാലെ തിയേറ്ററിലും നർത്തകനായും നൃത്തസംവിധായകനായും ചേർന്നു.
ഈ തിയേറ്ററിലാണ് മൈക്കോള ബൊലോടോവുമായി അവരുടെ ആദ്യത്തെ സംയുക്ത നിർമ്മാണമായ ഗ്ലിയറുടെ ദി റെഡ് പോപ്പിയിൽ അദ്ദേഹം സഹകരിച്ചത്.
വിർസ്‌കി 1931-ൽ ഒഡെസ വിട്ടു.
ഖാർകിവ്, ദിനിപ്രോപെട്രോവ്സ്ക്, കിയെവ് എന്നിവയുൾപ്പെടെ വിവിധ തിയറ്ററുകളിൽ ബാലെ മാസ്റ്ററായി റെയ്മോണ്ട, ലാ എസ്മെരാൾഡ, ലെ കോർസെയർ, സ്വാൻ ലേക്ക്, ഡോൺ ക്വിക്സോട്ട് തുടങ്ങിയ ബാലെകളുടെ നിർമ്മാണത്തിനായി പ്രവർത്തിച്ചു.
നാടോടി നൃത്തം
ഉക്രേനിയൻ സാഹിത്യത്തിന്റെയും കലയുടെയും ആദ്യത്തെ ഉത്സവത്തിന്റെ ഭാഗമായി 1936 ൽ കിയെവ് ഓപ്പറ ആന്റ് ബല്ലെറ്റ് മൈക്കോള ലിസെൻകോയുടെ ഒപെറ നതാൽക പോൾട്ടാവ്ക, സെമെൻ ഹുലക്-ആർട്ടെമോവ്സ്കിയുടെ ഒപെറ സപോറോജെറ്റ്സ് സാ ദുനയേം (ഡാനൂബിനപ്പുറം ഒരു സപോരിഷ്യൻ [കൊസാക്ക്] ) തുടങ്ങി രണ്ട് നിർമ്മാണങ്ങൾ മോസ്കോയിലേക്ക് കൊണ്ടുവന്നു.
പിന്നീട് പാവ്‌ലോ വിർസ്‌കിയും മൈക്കോള ബൊലോടോവും ചേർന്ന് നൃത്തസംവിധാനം ചെയ്ത ഉക്രേനിയൻ നാടോടി നൃത്തങ്ങളും ഇതിൽ ഉൾപ്പെടുന്നു.
അടുത്ത വർഷം, വിർസ്‌കിയും ബൊലോടോവും ഉക്രേനിയൻ എസ്‌എസ്‌ആറിന്റെ സ്റ്റേറ്റ് ഫോക്ക് ഡാൻസ് എൻസെംബിൾ സ്ഥാപിച്ചു.
അവർ അരങ്ങിലെ ഉക്രേനിയൻ നാടോടി നൃത്തങ്ങളുടെ മുഴുവൻ കാര്യക്രമങ്ങളും വിപുലീകരിച്ചു.
രണ്ടാം ലോക മഹായുദ്ധം പൊട്ടിപ്പുറപ്പെട്ടതോടെ ഗ്രേറ്റ് പേട്രിയോട്ടിക് യുദ്ധത്തിന്റെ തയ്യാറെടുപ്പിനിടയിൽ നിരവധി സംഘങ്ങൾ സൈനികരെ രസിപ്പിക്കാൻ പ്രകടനക്കാരെ ഉൾപ്പെടുത്തിയതിനാൽ പ്രവർത്തനം താൽക്കാലികമായി നിർത്തിവച്ചു.
1939 മുതൽ കിയെവ് മിലിട്ടറി ഡിസ്ട്രിക്റ്റിന്റെ റെഡ് ഫ്ലാഗ് സോംഗ് ആൻഡ് ഡാൻസ് എൻസെംബിളിന്റെ ഡയറക്ടറായി നാടോടി പ്രമേയ നൃത്തസം‌വിധാനത്തോടൊപ്പം വിർസ്‌കി തന്റെ ജോലി തുടർന്നു.
1942 ൽ അദ്ദേഹം എൻസെംബിൾ വിട്ടു.
റെഡ് ആർമി സോംഗ് ആൻഡ് ഡാൻസ് എൻസെംബിൾ നർത്തകരുടെ കലാസംവിധായകനായി വർഷങ്ങളോളം ആ സ്ഥാനത്ത് തുടർന്നു.
1955-ൽ, വിർസ്‌കി താൻ സ്ഥാപിച്ച ഉക്രേനിയൻ എസ്‌എസ്‌ആറിന്റെ സ്റ്റേറ്റ് ഫോക്ക് ഡാൻസ് എൻസെംബിളിന് നേതൃത്വം നൽകുന്നതിനായി കൈവിലേക്ക് മടങ്ങി, യുദ്ധം അവസാനിച്ചതിന് ശേഷം ഇത് മറ്റുള്ളവർ പുനർനിർമ്മിച്ചു.
അടുത്ത 20 വർഷത്തേക്ക് (1975-ൽ മരിക്കുന്നതുവരെ) പാവ്‌ലോ വിർസ്‌കി ഉക്രേനിയൻ നാടോടി-സ്റ്റേജ് നൃത്തത്തിന്റെ ആശയങ്ങൾ മുമ്പ് സങ്കൽപ്പിച്ചതിലും കൂടുതൽ വികസിപ്പിച്ചെടുത്തു.
താൻ വികസിപ്പിച്ച സാങ്കേതികതയിൽ നർത്തകരെ പരിശീലിപ്പിക്കാൻ അദ്ദേഹം ഒരു സ്കൂൾ സ്ഥാപിച്ചു.
ലോകമെമ്പാടുമുള്ള ഉക്രേനിയൻ നർത്തകരെ സ്വാധീനിച്ചുകൊണ്ട് അദ്ദേഹം തന്റെ നർത്തകർക്കൊപ്പം ലോകം ചുറ്റി.
വിർസ്‌കി 1975 ജൂലൈ 5-ന് കൈവിൽ വച്ച് മരിച്ചു.
ഉക്രേനിയൻ എസ്എസ്ആറിന്റെ സ്റ്റേറ്റ് ഫോക്ക് ഡാൻസ് എൻസെംബിൾ 1977 ൽ അദ്ദേഹത്തിന്റെ പേരിലാണ് അറിയപ്പെടുന്നത്.
അവലംബം Ukrainian Weekly Article Official Website of Ukrainian National Folk Dance Ensemble Named After P.Virsky
പാവ്‌ലോവ് ഫൈസാസ് ഇംഗ്ലീഷ് വിലാസം https://ml.wikipedia.org/wiki/Pavlos_Fyssas
ഗ്രീസിലെ ഒരു ഫാഷിസ്റ്റ് വിരുദ്ധ പ്രവർത്തകനും ഗായകനുമായിരുന്നു പാവ്‌ലോവ് ഫൈസാസ് (10 ഏപ്രിൽ 1979 – 18 സെപ്റ്റംബർ 2013).
ഗ്രീസിലെ നവ നാസികളുടെ സംഘമായ ' ഗോൾഡൻ ഡാൺ ' എന്ന രാഷ്ട്രീയ പാർട്ടിയിൽപ്പെട്ട ഒരാൾ ഏതൻസിനു സമീപം കൊലപ്പെടുത്തി.
അവലംബം ↑ {{ cite news }} : Check date values in: | accessdate= and | date= ( help ) പുറം കണ്ണികൾ Amnesty International report Archived 2013-09-21 at the Wayback Machine .
report on recent events in Athens Archived 2013-10-26 at the Wayback Machine .
latest report Archived 2013-10-25 at the Wayback Machine .
EEK statement (Greek) Archived 2013-09-21 at the Wayback Machine .
പാശുപതാസ്ത്രം
{ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Pashupatastra ശിവൻ അർജ്ജുനന് പാശുപതാസ്ത്രം നൽകുന്നു
ഹൈന്ദവ വിശ്വാസപ്രകാരം ത്രിമൂർത്തികളിൽ ഒരാളായ  പരമശിവന്റെ പക്കലുള്ള അസ്ത്രമാണ് പാശുപതം എന്ന് കരുതപ്പെടുന്നു .
പശുപതി എന്നും ശിവന് പേരുള്ളതിനാൽ ശിവന്റെ അസ്ത്രത്തെ പാശുപതം എന്ന് പറയുന്നു .
അർജ്ജുനന്റെ അസ്ത്ര സമ്പാദനം
മഹാഭാരതത്തിൽ പാണ്ഡവരുടെ വനവാസക്കാലത്ത് അർജ്ജുനൻ , ജ്യേഷ്ഠനായ യുധിഷ്ഠിരനിൽ നിന്നും മന്ത്രം സ്വീകരിച്ചു അദ്ദേഹത്തിന്റെ നിർദ്ദേശപ്രകാരം അസ്ത്രസമ്പാദനത്തിനായി വനത്തിലേക്ക് പുറപ്പെടുകയും, അവിടെ വച്ച് അദ്ദേഹം ഇന്ദ്രനെ ദർശിക്കുകയും അദ്ദേഹത്തിന്റെ നിർദ്ദേശപ്രകാരം ദേവാദിദേവൻ മഹാദേവനെ പ്രത്യക്ഷനാക്കുവാനുദ്ദേശിച്ചു ഘോരമായ തപസ്സിൽ മുഴുകുകയും ചെയ്തു.
വ്യാസ മഹാഭാരതത്തിൽ അർജ്ജുനനും ശിവനും തമ്മിൽ ഉള്ള സംഭാഷണം ഇപ്രകാരം ആണ്
ശിവപ്രസ്ഥാനം :  ദേവദേവൻ പറഞ്ഞു: “പൂർവ്വജന്മത്തിൽ നീ നാരായണസ്നേഹിതനായ നരനായിരുന്നു.
നീ അനേകായിരം സംവത്സരം ബദര്യാശ്രമത്തിൽ ഉഗ്രമായ തപസ്സു
ചെയ്തിട്ടുണ്ട്.
നിന്നിലും പുരുഷോത്തമനായ വിഷ്ണുവിലും
പരമമായ തേജസ്സ് കുടികൊള്ളുന്നു.
പുരുഷാഗ്രിമൻമാരായ
നിങ്ങൾ രണ്ടുപേരാണ് തേജസ്സുകൊണ്ട് ഈ ലോകത്തെ ധരിക്കുന്നത്.
ഇന്ദ്രാഭിഷേകകാലത്ത് മേഘനിർഘോഷത്തോടുകൂടിയ ധനുസ്സേന്തി, ഭവാനും കൃഷ്ണനും കൂടി ദൈത്യന്മാരെ നിഗ്രഹിച്ചു.
നിന്റെ കരത്തിനു ചേർന്ന ഈ ഗാണ്ഡീവം അന്നത്തെ ആ വില്ലാണ്.
നാം തമ്മിൽ നടന്ന പോരിൽ മായകൊണ്ടാണ്
ഗാണ്ഡീവവും അമ്പൊടുങ്ങാത്ത ആവനാഴിയും ഞാൻ ഗ്രസിച്ചത്.
ഹേ പാർത്ഥ, നിനക്കു ചേർന്ന ഈ ആവനാഴി വീണ്ടും
അമ്പൊടുങ്ങാത്തതാവും.
നിനക്കു പോരിലുണ്ടായ വൈവശ്യം എല്ലാം ഉടനെ നീങ്ങിപ്പോകും.
കുരുനന്ദനാ!
നിന്റെ ശക്തി അജയമാണ്.
ഞാൻ നിന്നിൽ സംപ്രീതനായിരിക്കുന്നു.
ഹേ, പുരുഷഷ്ഠാ!
നീ ആഗ്രഹിക്കുന്ന വരം എന്നിൽനിന്നു വാങ്ങി
ക്കൊള്ളുക.
നിന്നോടു തുല്യനായി മർത്ത്യലോകത്തിൽ മറ്റൊരു ക്ഷത്രിയനും ഇല്ല.
സ്വർഗ്ഗത്തിലും നിന്നേക്കാൾ ശ്രേഷ്ഠനായി
ഒരു പുരുഷനുമില്ല.
അർജ്ജുനൻ പറഞ്ഞു: “അല്ലയോ വൃക്ഷഭദ്വജാ!
എന്റെ
കാംക്ഷിതംപോലെ ചെയ്യുവാൻ തക്കവണ്ണം ഭവാന് എന്നിൽ
പ്രീതിയുണ്ടെങ്കിൽ, ദിവ്യവും ഘോരവുമായ പാശുപതാസ്ത്രം
എനിക്കു തന്നാലും.
ദാരുണമായ യുഗാന്തകാലത്ത് ജഗത്തിനെ
മുഴുവൻ സംഹരിക്കുന്ന രൗദ്രവും, ഭീമപരാക്രമവുമായ ആ ബ്രഹ്മ ശിരസ്സാണ് ഈ അസ്ത്രം.
കർണ്ണൻ, ഭീഷ്മൻ, കൃപൻ, ദ്രോണൻ എന്നിവരോട് എനിക്ക് ഉഗ്രമായി യുദ്ധം ചെയ്യേണ്ടതായി വരും.
ആ യുദ്ധത്തിൽ ഭവാന്റെ പ്രസാദത്താൽ അവരെ എനിക്കു ജയിക്കണം.
യുദ്ധത്തിൽ ദൈത്യന്മാരേയും, രാക്ഷസന്മാരേയും, ഭൂതങ്ങളേയും, പിശാചുക്കളേയും, പന്നഗഗന്ധർവ്വന്മാരേയും ദഹിപ്പിക്കുവാൻ ഇതിനാൽ ഞാൻ ശക്തനായി ഭവിക്കണം.
ഈഅസ്ത്രത്തിൽ നിന്ന് അനേകായിരം ശൂലങ്ങളും, ഉഗ്രമായ ഗദകളും, സർപ്പാകാരങ്ങളായ ശരങ്ങളും പുറപ്പെടുന്നു.
ഭീഷ്മദ്രോണകൃപന്മാരോടും, എല്ലായ്പ്പോഴും കടുത്ത വാക്കുകൾ പുലമ്പുന്ന സൂതപുത്രനോടും ഞാൻ ഈ അസ്ത്രംകൊണ്ടു പൊരുതണം.
ഇതാണ് എന്റെ ഏറ്റവും വലിയ അഭിലാഷം.
ഭഗനേത്രഹനനായ അവിടുത്തെ അനുഗ്രഹത്താൽ ഞാൻ അവരെ യുദ്ധത്തിൽ തോല്പിക്കാൻ സമർത്ഥനാകണം
ഭഗവാൻ പറഞ്ഞു: “ഹേ പാണ്ഡവാ!
എനിക്കു പ്രിയമേറിയ ആ പാശുപതാസ്ത്രം ഞാൻ ഇതാ നിനക്കു തരുന്നു.
അതു ധരിക്കുവാനും, പ്രയോഗിക്കുവാനും, പിൻവലിക്കുവാനും നീ
സമർത്ഥനാണ്.
ദേവേന്ദ്രനോ, യമനോ, യക്ഷരാജനോ, വരുണനോ, വായുവിനോ ഇതറിഞ്ഞുകൂടാ.
പിന്നെ മർത്ത്യരുടെ കഥ
പറയേണ്ടതുണ്ടോ?
സാധാരണന്മാരിൽ ഈ അസ്ത്രം പ്രയോഗിച്ചുകൂടാ.
അശക്തനായവനിൽ ഇതു പ്രയോഗിച്ചാൽ ലോകം മുഴുവൻ നശിപ്പിക്കും.
ഇതു സാധാരണ മനുഷ്യനിൽ നീ ഒരിക്കലും പ്രയോഗിക്കരുത്.